Για την Πέμπτη 16 Ιουνίου μεταφέρουν οι εργαζόμενοι στα μέσα σταθερής τροχιάς, την τελευταία από τις επαναλαμβανόμενες στάσεις εργασίας που είχαν εξαγγείλει από τα τέλη Μαΐου, διαμαρτυρόμενοι για την ιδιωτικοποίηση των ΜΜΜ. Πιο συγκεκριμένα μετρό και ηλεκτρικός σιδηρόδρομος αναμένεται να σταματήσουν να κινούνται από τις 12.00μ.μ. έως τις 17.00μ.μ. της Πέμπτης.

ADVERTISING

Επιπλέον, ΟΣΕ και Προαστιακός Σιδηρόδρομος προχωρούν την Πέμπτη σε στάση εργασίας από τις 05.00π.μ. ως τις 08.00π.μ. το πρωί, 13.00 με 16.00 το απόγευμα, αλλά και από 21.00 έως τη λήξη της βάρδιας. Στην αρχική ανακοίνωση, τέλη Μαΐου, οι εργαζόμενοι της ΣΤΑΣΥ είχαν εξαγγείλει στάση εργασίας για την Παρασκεύη 17 Ιουνίου.

Να θυμίσουμε εδώ πως χωρίς μετρό και ηλεκτρικό θα παραμείνει η πρωτεύουσα και το βράδυ της Τετάρτης, αφού η προγραμματισμένη στάση εργασίας θα ακινητοποιήσει τους συρμούς από τις 21.00 ως τη λήξη της βάρδιας.